
Redaktore: 


Jen ni denove post la somero. 

Mi ricevis strangan leteron de kataluna 
esperantisto (paĝo 16-a), kaj mi publike res- 
pondas en niaj paĝoj (17- 
jH a), pro tio, ke ĝi entenas 
[ » r* 7 ( tre bizaran sintenon ĉe 
-j' kelkaj esperantaj rondoj. 
iSmB . Bonvenigata estos debato 
■^Lpr/ la afero, kondiĉe ke oni 
honoras la limigojn pri tio ĉe ni, 
difinita en nia ĉikuna paĝo. 


Alia debato komenciĝis pri raŭmismo. En 
paĝo 22-a Laszlo Zsilvasi esprimas sian 
opinion prila deka datreveno de la Manifesto 
de Raŭmismo, kiun ni prezentas en paĝo 
sekvanta. Bedaŭrinde ni ne povis inkluzivi ĉi 
foje la reagon de Giorgio Silfer, kiun nepre ni 
publikigos la venontan numeron. Tamen, oni 
povas jam legi ĝin en interreto, en http:// 
esperanto.dragonfire.net/k48rauma.htm. Se 
estas pluaj reagoj al tiuj dokumentoj, bonvolu 
sendi al jheras1@aliso.pntic.mec.es. 

Kvankam mi ne povis ĉeesti la kongreson de 
Moskvo, nia kamarado Nikolao Gudskov ĝentile 
resumas tion, kio okazis tie, por ni en paĝo 5-a. 
Mi mem aŭtoras la raporton pri la Kongreso 
Universala de TelAvivo (paĝo 8-a), prikiu germana 
Maria Merla rakontas sian duan opinion. Multaj 
detaletoj mankas al ambaŭ raportoj, sed tamen 
ĉiuj esencaj estas tie. Ni esperu, ke tiu cifero da 
partoprenantoj, 1 200, estos almenaŭ duobligita 
en Zagrebo la venontan jaron, kaj ankaŭ tiu de la 
Kongreso de SAT, kiu estos nur 134 kilometroj 
for de la ĉefurbo de Kroatio, en Hungario. 
Kongresumi ankoraŭ estas la plej bona maniero 
praktiki Esperanton, kvankam ĝi ne estas la sola. 
Nia lingvo eble iam venkos, sed ĝi tute ne ekzistas 
dum neniu parolas ĝin. Pro tio, ni neniam parolu 

a\ esperantistoj en nacia lingvo. Tio utilas certe 
kiel praktiko por ni ĉiuj -sendepende de kiomgrade 
fuŝan uzon de la lingvo ni faras-, tiel ke kiam ni 
finfine kongresumas, ni ne tiom multe eraras, kaj 
niplilerte uzos la lingvon. Onikutime pagas ĉirkaŭ 
42 eurojn po unuhora lingva klaso. Kostas multe 
malpli mallonga telefonalvoko al amika esperan- 
tisto, kaj paroli en nia lingvo, eĉ se nia amiko loĝas 
en alia urbo. Se vi ne kuraĝas telefoni al tiuj de vi 
konataj geesperantistoj, mi elkore invitas vin 
telefoni min (00 34 658166323) tiucele. 

En paĝo 14-a ni legas pri la libro verkita de fama 
instruisto kaj ĵurnalisto Federiko Ĥimenes 
Losantos, Tiuj niaj, Los nuestros, per kiu li pre- 
sentas al ni la vivon de la cent plej interesaj 
hispanoj, laŭ li, kvankam kelkaj vivis antaŭ ol 
Hispanio mem. Resurektol, de Leo Tolstojo, jam 
estas tradukita al Esperanto, kiel ni sciigas en paĝo 
15-a, kaj kvankam mankis al ni la spaco por 
recenzi tiun mirindan libron, La Ŝtona urbo, tion 
ni faros la venontan kajeron. Ankaŭ tie ni komentos 
pri la kurso de Esperanto, kiu okazis en Sete 
(Francio, apud Montpellier) por 26-a fojo, en kiu 
eblasgajnidiplomonporinstruilaŭla Ĉe-ametodo, 
kaj ankaŭ diplomon pri kapableco paroli 
Esperanton. La dato estas tre konvena: la lasta 
semajno de aŭgusto. Sekve, esperantistoj havas 
la ŝancon komenci la ĉiujaran kurson per freŝa 
enventumado de Esperanto. 

Pro manko da spaco ankaŭ ni ne povis inkluzivi 
la ĉikajeran ĉapitron de nia Kurso pri Muziko, kiu 
prokrastiĝas ĝis la venontan januaron. Sed ni 
povas legi interesan intervjuon, kiun oni faris al 
kunredaktorino de La litova stelo, Dalia Pileckiene 
en paĝo 19-a, kaj en la sekvanta oni povas legi 
pri interesa teorio ekonomia de terurismo, farita 
de nia malnova amikino Isabel Acevedo. 

Mi esperas, ke vi havu facilaniman kaj 
senĝenigan legadon de nia magazino, kajse 
tio ne okazas, ke vi ne hezitu sendi al mi viajn 
komentojn. 

Elkore, 

(Jnformoj de la prezidanto) 


Estimataj samideanoj: 

Esperantio 
ekzistis dum la 
pasintaj mo- 
natoj de julio 
kaj aŭgusto, 
kiam la espe- 
rantistaro kun- 
vivis en la Kon- 
gresoj de Moskvo kaj Tel Avivo. 

Esperantio ne volas morti, ĉar 
ekzistas multaj aranĝoj, kulturaj 
semajnoj, renkontiĝoj en multaj 
landoj. Esperantio ekzistas kiam 
du esperantistoj parolas en 
Esperanto. 

HALE havas novajn defiojn kaj 
tio ĉi estas bona, kiam iu asocio 
ne havas defiojn, ĝi komencas 
morti. HALE, same kiel 
Esperantio, ne volas morti. 

Ni organizos en la jaro 2002 la 
Kongreson de SAT en la bela 
mediteranea urbo Alikanto. Tiu ĉi 
urbo estas plej konata en la mon- 
do kiel turisma urbo. HALE volas 
organizi bonan kongreson: 
Alikanto havas multajn domegojn 
por dormi, la manĝado ne estas 
multekosta, la vetero ne estas tro 
varma, tamen malvarmo 
fremdas tie. 

Aliflanke, UEA kongresos en 
Brazilio. HALE kaj la haleanoj 
bondeziras, ke UEA sukcesos en 


Fortaleza (fortikaĵo), la kongre- 
surbo. Ni esperas, ke SAT ankaŭ 
havu bonan kongreson kun alta 
nombro da partoprenantoj en la 
kongresurbo Alikanto. 

SAT renoviĝas. Ĝi havas inter- 
nan fortecon, per kiu ĝi volas 
renovigi la movadon. Mi opinias, 
ke la granda renoviĝado okazos 
dum la kongreso de Alikanto. 
Kial? Ni esperas amasan parto- 
prenadon, ĉar la Kongreso de UEA 
kaj multe da 
esperantistoj 
eble ne povos iri 
tien. Se ni publi- 
kigas la alikan- 
tan kongreson de 
SAT, pro tio, ke 
niaj kongresoj 
krom laboristaj ankaŭ ili estas 
universalaj, pli ol eble ni havos 
grandan kvanton da parto- 
prenantoj. Ankaŭ, Hispanio estas 
gastigama kaj turisma lando, kaj 
sekve ĝi havas vastajn rimedojn 
por loĝado kaj manĝado, relative 
malmultekoste. 

Fine, mi informas, ke ni volas 
disvastigi nian bultenon inter 
esperantistoj ĉie en la mondo. Pli 
ol 1 0 000 vizitoj al nia elektronika 
versio, http://esperanto.drago 
nfire.net, tute ne kongruas kun la 
nombro de abonantoj al la 
surpapera versio. 

73-a kongreso de SAT en Moskvo 


(15-23 julio 2000) 

Dum preskaŭ 50 jaroj SAT estis sur 
teritorio de USSR organizo fakte 
malpermesita, eĉ en tiuj epokoj, kiam 
E-movado en la lando relative floris. 

Nur dum lastaj 
3 jaroj de la 
sovetunia histo- 
rio aperis ebleco 
de amasa aliĝo al 
la asocio, kaj 
post ĝis disfalo 
en 1992 en Kaŭ- 
nas (Litovio), en 
1996 en Peterburgo (Rusio), en 1998 en 
Odeso (Ukrainio) okazis kongresoj de la 
asocio. Ties sukceso estis premiso por 
okazigi ankoraŭ unu kongreson en Rusio 
en Moskvo en la jaro 2000. 

La kongreso ricevis fortan informan 
subtenon de homoj kaj revuoj, eĉ ne 
apartenantaj al SAT : la revuo La ondo 
de Esperanto, A. Junusov kaj aliaj. 
Malgraŭ tio, ofta ripeto de la kongresoj 
en la sama mondparto plus certaj 
politikaj ŝanĝoj en la mondo ĝenerale 
kaj en Rusio speciale, pro kiuj 
pliseveriĝis viza reĝimo, iom bremsis 
amasan partoprenon en la kongreso 
entute partoprenis ĝin, inkluzive la 
organizantojn kaj artistojn, ĉ. 125 
personoj el 13 landoj kaj 16 urboj de 
Rusio, kio estas ne pli ol duono kompare 
al ordinara kvanto. Tamen, la kongreso 
pasis en plena ordo kaj estis sukcesa de 
ĉiuj ceteraj vidpunktoj, inkluzive la 
financan: la kongreso ricevis profiton je 
ĉ. 4000 eŭroj, kiujn disdividis inter si 


SAT kaj OKK (kaj la lasta transdonis ĝin 
al REU por libroeldonado kaj aliaj 
poresperantaj celoj). 

Parto de la sukceso estas rezulto de tio, 
ke la OKK ricevis subtenon de Moskva 

ŝtata indus- 
truia univer- 
sitato, kiu 
preskaŭ sen- 
page dispo- 
nigis la kon- 
gresejon, kaj 
de Registaro 
de Moskvo, 
kiu donis 
certan sumon al la organizantoj. Kio 
koncernas la unuan, subteno de 
esperantistoj por ĝi jam estas bona 
tradicio: en la universitato oni oficiale 
instruas Esperanton (ekzistas eĉ ŝtata 
posteno de instruisto de Esperanto!), en 
1997 tie okazis REK. Kio koncemas la 
duan, tio estas la unua okazo, kiam 
esperantistoj ricevis helpon de oficialaj 
instancoj sen iuj ajn kondiĉoj! Ni nur 
esperu, ke ne la lastan fojon. Krome, 
bonan helpon faris societo Teorio de 
Feliĉo, kiu tre favorpreze disponigis 
buson por ekskursoj kaj renkonto de 
kongresanoj. 

Malgraŭ malalta ĝenerala kvanto da 
partoprenintoj, vizitado de laborkunsidoj 
estis proksimume sama, kiel en multe pli 
multnombraj kongresoj. Verŝajne, tiuj, 
kiuj ja venis, venis por kongresi, ne nur 
por turismi, kaj la diskutoj pri la asocia 
vivo kaj estonteco estis tre viglaj kaj eĉ 
akraj. Ankaŭ la turismemuloj havis dum 
la kongreso bonajn eblecojn. Unue, 10 

personoj partoprenis la 5-tagan 
antaŭkongreson en Vladimir (vizitis 
ankaŭ Suzdalkaj Gusj-hrustalnyj), kaj 14 
personoj la 3-tagan postkongreson 
(vizitis moskvajn vidindaĵojn, muzeojn 
kaj Sergijev-Posad). Due, dum la mem 
kongreso okazis ekskursoj du duontagaj 
ekskursoj urborigardado kun vizito al 
Kremlo kaj Novvirgulina monaĥinejo 
kun vizito al memortombejo, kaj tuttaga 
ekskurso al Novjerusalema Releviĝa 
monaĥejo kaj la urbo Zvenigorod. 
Krome, paralele al aliaj aranĝoj estis 
ekskurso al la reĝa bieno kaj parko 
Kolomenskoje. Cetere, por pli bone 
orientiĝi en la kongresurbo kaj ties 
vidindaĵoj, ĉiuj kongresanoj ricevis 
Malgrandan gvidlibron pri Moskvo far 
N. Gudskov kaj N. Aroloviĉ, speciale 
eldonitan okaze de la kongreso. 

Laŭ la tradicio de SAT-kongresoj 
okazis konatigo de la kongresanoj kun 
la loka socia kaj laborista vivo. Estis 
organizita ekskurso al la aŭtofabriko je 
la nomo de Liĥĉov, kie eblis vidi 
konstruadon de kamionoj kaj la fabrikan 
muzeon. Post la ekskurso aro da delegitoj 
havis longan kaj interesan konversacion 
kun la estroj de la fabrika sindikato. 
Krome, okazis renkontiĝoj kun Sergej 
Grigorjanc, eminenta defendanto de la 
homaj rajtoj kaj plitika prizonulo de la 
stagna periodo (li rakontis pri la nuna 
akra kontraŭstaro inter la ŝtato kaj 
problemaj sociaj organizoj ekologiaj, 
homrajtdefendaj, virinaj ks.), Vadim 
Damje (kiu rakontis pri la sorto de la 
anarkiisma movado en nuna Rusio), 
gvidoro de moskvaj liberecanoj, kaj 
Aleksandr Abramoviĉ, prezidanto de 
Estraro de la politika movado Novaj 

maldekstruloj (iu parolis pri serioza 
manko de maldekstra kaj laborista 
movado en Rusio pro reala dekstriĝo kaj 
naciismiĝo de granda plimulto el la 
socialismaj partioj). SAT-membro el 
Kamĉatka A. Natinj organizis por 
interesiĝantoj ankaŭ renkontiĝon kun 
unu el moskvaj komunistaj gvidoroj. 

Bedaŭrinde, la frakciaj kunvenoj 
preskaŭ ne okazis, ĉar ne kolektiĝis po 
sufiĉe multe da frakciaj membroj. La sola 
escepto estis la liberecana frakcio, kiu 
sukcesis pridiskuti siajn problemojn kaj 
eĉ elekti novan sekretarion. Ankaŭ, dank' 
al Manfred Westermajer, el la plurjara 
latenta ekzistado dum la kongreso vekiĝis 
la ekologiisma frakcio. Krome, repre- 
zentantoj de la frakcio pri distribua 
ekonomio kaj de la ekologiisma faris 
prelegojn pri siaj principoj kaj celoj al 
ĉiuj interesiĝantoj. 

La kleriga programo estas sufiĉe gran- 
da, kvankam oni ne okazigis paralelajn 
prelegojn. La plej interesaj kaj brilaj estis 
du prelegoj pri literaturaj temoj : Tolkien 
en Esperanto far' A. Korĵenkov kaj Juda 
fluo en la la rusa poezio far' M. 
Bronŝtejn. La lasta prelego estis ilustrita 
per la propraj bonegaj tradukoj de la 
preleginto el O. Mandelŝtam, E. 
Bagrickij, S. Marŝak kaj I. Brodslkij. La 
aliaj prelegoj tuŝis tre diversajn temojn: 
aŭstraliajn aborigenojn, teorion de feliĉo, 
aikidon kiel ne nur batalarton sed ankaŭ 
sanigan metodon, ĉinan sanigan metodon 
cigunon ka. Bedaŭrinde, ne sukcesis veni 
A. Junusov, kaj la de multaj personoj 
atendata prelego pri Dagestano ne okazis. 
Tamen alia prelego pri tre aktuala temo 
Homaj rajtoj en postsovetio farprofesoro 
G. Silo estis tiom interesa, ke ĝia teksto 

fariĝos artikolo en Sennacieca revuo. 
Preskaŭ ĉiuvespere estis koncertoj. Dum 
unu el la koncertoj sian arton demonstris 
14-jara pianisto Andrej Korobejnikov. 
Malgraŭ sia juna aĝo li jam estas 
studento de la dua kurso de la muzika 
supera lernejo kaj samtampe duajara 
studento-juristo. Vere admirinda estis 
koncerto de profesia kantistino Ludmila 
Titova, kiu prezentis en Esperanto, unue, 
kronon de diversnaciaj popolkantoj kaj, 
due, kronon de rusaj romancoj . Antaŭ la 
SAT-kongresanoj elpaŝis Meri Abolskaja 
kun prelego-koncerto pri la vivo de 
aktoro-esperantisto Nikolaj Rytjkov 
(cetere, pasintjare ŝi jam prezentis ĝin 
dum la berlina UK). Tre plaĉis al ĉiuj 
ankaŭ koncerto de Mikaelo Bronŝtejn, 
kiu prezentis aron da siaj novaj kantoj 
kaj poemoj. Dum la lasta tago okazis 
koncerto de rusiaj esperantistoj amatoraj 
kantistoj kaj poetoj, kiu finiĝis per la 
ankoraŭa elpaŝo de M. Bronŝtejn, ĉi-foje 
kun malnovaj kantoj. 

Fine, necesas mencii la viglan 
funkciadon de la libroservo, en kiu olcazis 
ne nur librovendado, sed ankaŭ aŭtoraj 
prezentoj de la libroj kaj ekspozicioj de 
arta kreado de esperantistoj, inter kiuj 
necesas speciale noti ekspozicion de 
bildoj far' forpasinta pasintjare Barbara 
Cvetkova. 

La sekva, 74-a, kongreso de SAT 
okazos en la jaro 2001 en sud-okcidenta 
Hungario en la urbeto Nagykanizsa. Gi 
estas nur je 130 km de Zagrebo, kie 
okazos UK, do por dezirantoj estos tre 
facile post kongreso de SAT atingi UK- 
on. 

'Kiŭotoa (fu dŭ& ou 


Neĉeestintulo 


Malgaŭ la kovrilo de nia antaŭa Kajee sp 
■ finfme mi ne i ris al -Meskvo.-Mi ege ■ 


■ bedaŭras tion, k a j l a kaŭ/oestis ccfetk). - 
■ ben mi pl eie malŝatas: ■ naensmo.- l nt e r - 


la abomcnindaj kutimoj. kiujn Rusio 


he r ed i s de Sovetun i o. laplej ĝenanta kaj - 


faŝisma estas tiu Hevipn bavi viznn. Oni 


devas cerliĝi, evideiile, ke esklernaciufcr: 


ne estas spiono, kiu terurigos 


■ civitanaren. ' I 'amcn, >sc on i pagas 100 - 


■ dolarojn - , la - monata atendo - iĝos tagan ! 
■ Miu e raro e stis— k e -m t- kr e d is:- k e- du- 


scmajnoj sufiĉos por havi vizon por viziti 


Rus i on. T i eL Rus i o devas atendi 


vizitnn rlnm kelkaj jaroj, kiam SAT 


denove kongresuinos lie. 


Atentu 


La 8-a Internacia Semajno de 
Kulturo kaj Turismo okazos inter 
la 30-a de septembro kaj la 7-a de 
oktobro de 2000 en Blanes, 
Katalunio, Hispanio. Okazos 
diversaj interesaj prelegoj pri 
kulturo kaj turismo. Eblos viziti la 
belegan ĉirkauaĵon eĉ per ŝipo. 
Okazos diversaj turismaj 
programoj, inter aliaj gustumado 
de speciala loka drinkaĵo. 
Kontaktoj kaj aliĝo ĉe: 

HFEA 

Apartado 15027, 

ES-08080 Barcelona, Hispanio 
Rete: luis_serrano@mixmail.com 

Te! Aviv& 2000 


impresoj de kongresano 


Kio signifas Tef?, estis mia demando 
kiam nia aviadilo surteriĝas en Izraelon 
la lastan 25-an de julio. Kunvojaĝantino 
ĝentile klarigis al mi, ke Tel estas 
monteto rezultanta el konstmi urbon sur 
ruinaĵoj de pli antikva urbo kelkajn 
fojojn. Aviv, mi lemis poste de junulino 
portante tiun belan nomon, signifas 
Printempo en la hebrea lingvo. 

Temis pri la unua fojo, kiam ni 
esperantistoj kongresumis en Izraelio. 
En 1967 estis okazonta kongreson en tiu 
ĉi lando, sed la Milito de la Ses Tagoj 
malebligis tion, kaj la kongreso trans- 
lokiĝis al Roterdamo. 

Pro duhora malfru- 
iĝo de nia aviadilo, ni 
ne povis atingi la 
kongresejon, Hotelon 
Dan Panorama, ĝis la 
sekvinta tago. Pro tio 
ni ne povis plani su- 
fiĉe bone nian kon- 
gresumadon en tiu ta- 
go. Elstaris, kom- 
preneble, la parolada 
malfermo de Prezi- 
danto Enderby. Min 
ĝenis iomete, ke en la 
Stela Vivo senpaŭ- 
ze — kongresa kurie- 
ro — , oni tranĉis la 
plej interesan ideon 
de la Prezidanto: li di- 
ferencigis inter naci- 


ismo kaj nacieco, en tio, ke la lasta estas 
jura ideo, pro kiu ni ricevas apartan 
pasporton. Naciismo, male, estas filozofio 
kiu kuŝas en la kapo de naciistoj, kaj kiu 
havas ne multon komunan al realo, sed 
preskaŭ tute al milito. Alia interesa ideo 
de Prezidanto Enderby estas, ke lingvo 
komuna ne sufiĉas por ke homoj 
interkompreniĝu. Alia bezona kondiĉo 
estas, evidente, ke oni volas interkom- 
prenon. Krom tiu parolado oni legis tiujn 
kutimajn vortojn de la Generala 
Direktoro de Unesko kaj la Generala 
Sekretario de la UN, veraj frapetoj sur 
nian dorson, kiu kompromitas neniun al 

nemo 


Elena Puĥova, esperantartisto 


nenio. Aliflanke oni 
povas taksi ilin kiel 
agnoskilon pri tio, ke ili 
scias, ke ni estas kaj ke ili 
gratulas nin. Amri 
■ Wandel, la Prezidanto de 
[ la Loka Komitato, bon- 
venigis nin en Tel Avivon, kaj prezentis 
al ni la prezidanton de la neokazinta 
Universala Kongreso en Tel Avivo en 
1967, kaj ties partoprenontojn. Kortuŝan 
momenton. 

La alveno ne povis esti pli varma: 42° 
C, kaj 65% da humideco! Tio ne estis 
tro malbone por ni hispanoj, kiu 
senhezite kaj senkonscie trovas ombron 
laŭstratan, sed samideanoj de 
plimalvarmio certe suferis pri senakviĝo. 
Lokaj akvovendistoj jam pripensis tiun 
problemon, kaj po 
nur unu dolaro — 
ĵfte du — ni povis 
sekure malsoifi. Gravaparto de 

H imia budĝeto akviĝis, bedaŭ- 
rinde... 

Ni ne emis partopreni la 
plaĝbalon en la Par’ " 
Kor', do ni promenetis laŭ 
grandega strando, kaj reiris 
hotelen por bone dormpretiĝi 
por la kongreseroj de la 
veninta tago. Tiam, ni povis 
legi en la kongresa kuriero, 
ke nia kongresurbo fondiĝis 
antaŭ 90 jaroj apud 4 000 
jaraĝa urbo Jaffa kaj ke en la 
centro de Tel Avivo estas 
Strato Zamenhof. 

La merkredon 26-an de ju- 
lio mi multe babiladis, kaj 


ĉirkaŭ la 6-a horo mi ĉeestis kunvenon 
pri Internacia Ĥoro. Ĉi-foje denove 
Dimitar Terziev ne venis — verŝajne pro 
manko de sano — , sed ĉifoje li ne sendis 
anstataŭlon, kiel li faris en Berlino. Ele- 
na Puĥova — rusĉeĥa mirinda kantisto 
kaj pianisto — entreprenis tiun taskon, 
kun helpo de izraelino Tova Ben Cvi kaj 
dudeko da amatoraj kantantemuloj, kiel 
mi, sed ĉefe de ruso Miĥaelo Bronstein, 
kiu koncertis ankaŭ la 27-an sole. Ni 
rekunvenis ankoraŭ tri fojon pli, antaŭ 
nia debuto ene de la Internacia Vespero. 
Sed ni reiru al la Nacia Vespero, kiu 
okazis la 26-an kun iom da prokrasto. 
La sekvantan matenon polino plendis, ke 
franco raportis per la Stela Vivo, ke 
Kvankam la kvalito de la spektaklo estis 
tre kontentiga, oni povas bedaŭri, ke ĝi 
ne vere kongruis kun la kongresa temo. 
Dancistaro militvestita ne tre taŭge 
ilustris kulturon de paco, krome dum 
kongreso de pacamantoj. Nu, mi nur 
povis aserti, ke mi ne povintus diri tiun 
sintenon -kiun mi tute kunhavas al tiu 
franco- tiel ĝentile. Armeo -eĉ hazarde 
milito- estas kvazaŭ malsano, kiun eble 

por prifieri. Do, kial danci armevestite? 
Tiu dancado elvokis ĉe mia menso tiun 
sensencan krion de hispanaj legionanoj, 
vivu la morton! Aliflanke, la ensemblo 
dancista, nomita Anahnukan (ni etas ĉi 
tie, hebree), tre bele dancis, kaj kvankam 
oni konsideras ĝin vera izraela grupo, 
ĝi naskiĝis en Vilno, Litovio en 1956 kaj 
funkciis kaŝite por teni kaj konservi la 
judan kulturan heredaĵon ĉe la sovetia 
judaro. La spektaklo de ili dancita 
konsistis el 3 partoj: la unua honore al 
sefardoj, tiuj judoj forpelitaj de Hispanio 
en 1492, en kiu ni aŭdis muzikon 
kantatan en ladino (tiama hispana 
lingvo); la dua estis omaĝo al la rusaj 
judoj, kiuj venis en Izraelion en kvanto 
de miliono post 1989. Fine, la tria parto 
estis dediĉata al nuna Izraelio: ni vidis 
kelkajn el la pli ol mil dancoj kaj kantoj 
de la nuna lando. La koreografio volis 
reprezenti, laŭ mia kompreno, la nuna 
vivo de Izraelio, kaj eble tial la armeaj 
vestoj aperis. 

La ĵaŭdon 27-an mi aŭskultis 
Profesoron Tonkin 
paroli pri ŝekspiraj 
dramoj. Fakte indas 
aŭskulti lin prelegan- 
te pri io ajn, ĉar li alt- 
kvalite regas Espe- 
ranton; sed aldone lia 
prelego ankaŭ estis tre 
interesa, eĉ amuza, ĉefe kiam li klarigis 
kiel la publiko ekmalamikiĝas al 
kontraŭheroo Rikardo la 3-a en las tiel 
nomita tragedio. 

Poste, mi ĉeestis la kunvenon de SAT. 
Oni informis tie pri ties ĵus okazinta 
kongreso en Moskvo, kaj ankaŭ pri la 
asocio. Floreal Liberto Gabalda legis ties 



kongresan rezolucion. Mi ankoraŭ ne 
komprenas, kial SAT ne havas budon en 
Universalaj Kongresoj. Je la oka kaj 
duono ĝis la unua matene okazis balo 
postbankeda, kie loka kantisto regalis nin 
per siaj kantoj. 



La vendredon 28-an estis speciala tago 
por mi, ĉar mi unuafoje deĵoris ĉe la budo 
de Ateista Tutmonda Esperanto Organi- 
zo (ATEO), kune kun francino Claude 
Nourmont. Mi bedaŭris, ke mi ne havis 
filmilon, ĉar la vizaĝoj de la samidea- 
noj, kiuj preterpasis nin, estis tre amuzaj. 
Ankaŭ estis tiuj, kiuj haltis kaj demandis 
pri la faka asocio ATEO. Mi konsideras, 
ke ĝia ekzisto estas la plej solida argu- 
mento por pruvi, ke Esperanto ne estas 
sekto! Poste, je la okakaj duono, mi vidis 
la teatraĵojnifl 
poto, aktori- 
gata de kroata 
Vida Jerman, 
kaj La ŝtelita 
letero, akto- 
rigata de SEK 
(ensemblo kro- 
ata). Ambaŭ 
estas tradukoj 
de Zamenhof, 
sed la lasta 
havis pluan koreografion iom strangan, 
per kiu oni rediris la faman rakonteton 
de Edgar Allan Poe. 


Sabato estas sankta tago en Izraelio, do 
ni ankaŭ ne kongresumis. Kelkaj el ni 
ekskursis al trisankta urbo Jerusalemo. 
Tie mi vizitis la Muron de Lamentoj, kaj 
konstatis, ke ĝi estas dividita en du 
partoj: unu por viroj (66 %) kaj alia por 
virinoj (33%). 

Dimanĉon mi aventurveturis pertrajnen 
al norda parto de la lando, Haifo, kun 
amerikanino Maria. Tio ne estis en la 
programo, sed ĝi estis tre riĉa sperto el 
homa vidpunkto, ĉar ni ne estis viktimoj 
de rabista taksiisto dank' al sindonema 
invito de usona paro, kiun hazarde ni 
trovis en la Monto Karmelo. Ili montris 
al ni Kesareon, la urbo de Herodes'. Kiam 
ni revenis en la kongresejon, ni ankoraŭ 
povis ĉeesti la koncerton de mirinda Ele- 
na Puhova, kiu regalis nin per siaj 
esperante verkitaj kantoj, kelkaj de ŝi 
mem. Tio konsolis nin pri tio, ke ni per- 
dis la koncerton gitaran de Duo Barce- 
lona, kiu ludis verkojn de Bach, 
Granados, Grieg kaj ankaŭ de la de mi 
plej ŝatata muzikisto, Femando Sor. 

La sekvintan tagon, la lastan lundon 
de julio (31-an) mi pigre trodormis ĉe 
mia hotelo, dum anoj de Muzika 
Esperanto Ligo — al kiu mi anas — ren- 
kontis. Poste oni diris al mi, ke nur kvar 
anoj renkontis, kaj tio vere domaĝas, ĉar 
MEL vere bezonas revekiĝi. Estas 
retpaĝo pri MEL ĉe http://esperanto 
.dragonfire.net/mel.htm, kie oni povas 
eklemi pri la muzika fakasocio de UEA. 
Ni ne lasu velki la asocion, bonvolu. 

Je la dekunua horo ni prezentis nian 
asocion restarigatan ATEO, pri kiu ni 
kelkajn tagojn antaŭe informis ĉe nia 
budo. Kunvenis 27 kongresanoj el deko 
da lando, kiu interesiĝis pri la fakasocio, 
kies celo estas kunligi esperantistajn 
ateistojn kaj liberpensulojn. Ni proponis 
novan provizoran estraron: Prezidanto 
Ralph Dumain (Usono), Vicprezidanto 
Claude Nourmont (Luksemburgio), 
Sekretario Helga Rapley (Francio), 
Kasisto Dieter Rooke (Svislando), 


Redaktoro de la bulteno 
Ateismo: Jesuo de las 
Heras (Hispanio), kaj 
helpanto por specifaj taskoj 
Anna Lowenstein (Italio). 

Ni diskutis la celojn, kaj 
prezentis la statutojn de la 
asocio. Ne temas, ke ni estas kontraŭ 
religio, sed por toleremo kaj kontraŭ 
premo de religio en la socia vivo. Ni 
intencas ankaŭ krei interretan paĝon kaj 
retliston, kaj ankaŭ kontakti samcelajn 
neesperantistajn asociojn. Interesuloj pri 
ATEO povas peti senpagan ekzempleron 
de Ateismo al redaktoro. 

Estas multe da interesoj, multe da fakaj 
asocioj en Universala Kongreso de 
Esperanto, kaj estas nur unu semajno por 
ili ĉiuj. Tial, kelkaj okazas samtempe, 
kaj oni devas elekti. Post la kunveno de 
ATEO, estis samtempe la Internacia 
Horo, Monda Turismo, Aŭtora duonho- 
ro, Strategia Forumo, KELI, Societo 
Lorenz (spiritismo) kaj ILERA (radio- 
amatoroj). Mi elektis la Internacian 
Horon, kaj sekve ne povis ĉeesti la 
kunvenon de radioamatoroj, al kies aso- 
cio mi membriĝis antaŭ kelkaj jaroj, 
kiam mi ankoraŭ aktivis je la ondoj. Sed 
kelkajn horojn poste, mi partoprenis la 
Internacian Vesperon, kio estis interesa 
novaĵo por mi. Mi kantis kun la 
Internacia Horo, kaj ankaŭ mi ludis 
gitarsolon (Judea, de cigana aŭtoro 
Mario Escudero), honore al la gastiganta 
kongreslando. Mi neniam antaŭe ludis 
por tiom da homoj. La tuta vespero estis 
tre zorge kaj profesie pretigita de Elena 
Puhova kaj Mihail Bronstein. Elena, 
krom reĝisori ĉion, akompanis kantistojn 
per piano, kaj Mihail kaj juna Tali aktoris 

fadenan rakonteton pri avo kaj nepino kun 
Biblio, kiu gluis la diversajn ludojn, kantojn 
kaj dancojn el diversaj partoj de la mondo. 
La tuto daŭris du horojn. 

La 1-an de aŭgusto la kongreson fermis 
oftciale por la lasta fojo Prezidanto Kep En- 
derby, kiu ne plu rekandi- 
datiĝos por la posteno. 
Estis iom malgaje ĝisi 
tiujn amikojn novajn kaj 
malnovajn, sed post unu 
jaro eble ni renkontos 
denove en Kroatio, aŭ eble 
en SATa kongreso en 
Hungario. Kelkaj foriris tiun tagon, sed kel- 
kaj el ni restis kune por postkongresumi en 
Jordanion... 

Pri la Kongresa Temo, ĝi estis Lingvo kaj 
kulturo dePaco. Humphrey Tonkin skizis ĝin 
tre koncize kaj klare per sia prelego la 26-an 
de julio: Kia kulturo? Kia paco? Kia ling\’o? 
Li diris, ke Paco estas pli ol manko de mili- 
to, aŭ paca kulturo, kaj ke Esperanto celas 
krei kulturon de paco. Aparte kortuŝa estis 
tiu momento, kiam li asertis, ke paco estas 
kvalito de la vivo, ne simple ia licenco por 
mistrakti unu la alian laŭ ĉiuj rimedoj escepte 
de militado.Vaco ne estas ŝtata aŭ kolektiva 
rimedo, sed individua: ĉe la kerno, en la koro 
de Esperanto troviĝas du homoj el diversaj 
landoj kaj lingvoj, en konversacio neŭtrala 
kaj egala. Cio alia estas nur marĝena. Kaj 
notu, ke mi parolcis pri konversacio: ne 
sufiĉas paroli Esperanton, oni devas ankaŭ 
povi aŭskuiti Esperanton. Tutmondiĝo 
bazata sur la angla havas kiel ĉefan 
malavantaĝon la homonegigo de homo. 
Esperanto konsistigas altemativan kulturon, 
kiu ne dependas de ekonomiaj faktoroj kaj 
potenciale povas ŝinni diversecon de kulturoj. 
Dua avantaĝo de Esperanto estas, ke ĝi 
ebligas multe pli profundan ekkonon de aliaj 
homoj ol aliaj lingvoj en sama kvanto da 
tempo kaj energio. Esperanto estas vere 
poemo kiu ŝanĝas la mondkoncepton. La pre- 


leganto konkludis, ke Nia tasko estu larĝiĝi 
la mensojn de la homoj, ŝanĝi la manieron 
laŭ kiu ili rigardas siajn homajn 
sampecanojn kaj krei, surhaze de la poezia 
forteco de Zamenhofkaj lia lingvo, inkluzivan 
aliron al la problemoj de nia epoko, en kiu 
neniu homo estu forgesata, neniu homo estu 
sen espero: tio estas kulturo de paco. Li 
konkludis sian prelegon per kvin demandoj: 

1. Cu Esperanto estas aŭtentike alia ol aliaj 
lingvoj? Cu ĝi vere povas roli kiel lingvo 
de la paco? 

2. Se jes, ĉu ni devas ŝanĝi la metodojn, kiujn 
ni uzas por utiligi kaj disvastigi 
Esperanton? 

3. Kiujn konkretajn paŝojn ni povas fari por 
plifortigi la rolon de Esperanto kiel lingvon 
de la paco? 

4. Kiun rolon ni povas ludi kiel privataj 
civitanoj en la lukto por pli justa mondo 
kaj la kreo de kulturo de paco? 

5. Kiel mastrumi mondon de multaj kulturoj 
kaj multaj lingvoj? 



Tel Avivo, okcidento en oriento. 

UK Tel-Avivo 2000 

Post agrabla 
semajnfino en 
Pomarbo 1 , mi reve- 
nis germanien por 
de tie eki tel-avi- 
ven. Necesis esti 
kvar horojn antaŭ 
la ekflugo en la 
frankfurta aviadilejo pro la eksterordi- 
naraj sekureckontroloj de la flugkompa- 
nio E1 Al. Du sekurecoficistoj longe 
intervjuis min pri la kialoj de mia vojaĝo 
kaj mi do havis abundan eblecon paroli 
pri la internacia lingvo. Mi eĉ devis 
montri al li la kunportatajn ekzemplerojn 
de Babilemoj sen limoj, kiujn la oficis- 
to scivole trafoliumis. 

Mi alvenis en Tel-Avivo nur vespere 
en la unua kongrestago. Jam malhelis kaj 
ĉe la strando kiu troviĝis proksime al la 
kongresejo la esperantistaro sidis en 
cirklo, ĝuis la bongustan falafelon kaj 
aŭskultis beduenan rakonton kiun Moŝe 
Ben-Portat', izraela esperantisto, vestita 
en palestineca stilo, rakontis. 

Poste Mike Englund, el Svedio, kantis 
kun gitaro kelkajn de la plej ŝatataj 
Amplifiki-kantojn. La strando kaj la 
maro restis allogaĵo dum la tuta 
kongrestempo, ĉefe dumnokte, kiam la 
varmego de la tago estis for, sed ankoraŭ 
eblis ĝui varman marakvon kaj ĝui de la 
maro la imponan aspekton de la lumanta 
kaj vivanta urbego Tel Avivo. Gi al mi 
ŝajnis nokte eĉ pli vigla ol tage. Eĉ post 
la dua nokto ankoraŭ videblis multaj 


'Pomarbo estas la nomo de la domo en kiu loĝas la francaj 
esperantistoj apud Limoges. 

homoj surstrate kaj en la restaŭracioj. 
Dumtage oni ĉefe serĉis ombron. 

Multe oni fakkunsidis dum la kongre- 
so, sed mi ŝatintus iom pli aŭdi la temon 
kongresan, Lingvo kaj kulturo de paco. 
Maltrafis mi kelkajn tiurilatajn prelegojn 
pro ekksursoj. Vizitis mi ekzemple la 
Mortan Maron — ege impresis min tie 
la etoso, la ega varmo de la dezerto kaj 
la kapablo de la sala maro vin porti se 
ke vi iel ajn moviĝu — , la Fortikaĵon Ma- 
sada, en ĝia apudeco, kaj alian tagon la 
urbojn Betlehemon kaj Jerusalemon. lom 
rapide okazis la vizitoj sed ili donis 
apetiton je revizito estonta. 

Pri la politika situacio en Izraelio oni 
nek en nek ekster la 
Universala Kongreso 
multe diskutis/rimar- 
kis. Estintus interese 
— espereble iam es- 
tonte efektivigeble — 
havi prelegon/diskut- 
rondon komunan de 
izraelaj kaj arabaj 
esperantistoj . 

Bedaŭrinde la 85-a 
UK kun siaj 1200 
partoprenantoj el 55 
landoj okazis sen la 
partopreno de araboj . 

Por mi la UK estis denove okazo revidi 
malnovajn geamikojn, amikiĝi kun novaj 
kaj ekgustumi hebrean lingvon kaj 
kulturon en lando de mirinda beleco. 
Nepre revenos tien!!! 

Tiuj niaj 


Federico Jimenez Losantos estas 
instruisto kaj verkisto sufiĉe konata per 
sia fama radioprogramo La lintema (la 
lanterno) ĉe la COPE (hispana 
kunmetaĵo de Ceno de Ondoj Popolaj 
Hispanaj). Lia lasta verko, Los nuestros 
(tiuj niaj) prezentas 
al ni la biografiojn 
de cent hispanoj tra 
la historio de unu el 
la plej maljunaj 
landoj de Eŭropo. 

Nun, kiam estas 
tiom da naciistoj, 
kiuj neas la eston 
de Flispanio kaj ties 
kulturo (!), Fede- 
riko Ĥimenes por- 
tas al ni cent 
sangostajn hispa- 
nojn, kiuj pruvis, 
ke ili ekzistis tra 
politiko, milito, 
literaturo, pentrar- 
to, scienco aŭ ideo- 
logiismo. La 
ĝenerala ideo de la 
libro, laŭ mi, estas 
prezenti imagon 
pri lando, kies civilazio kaj kulturo 
gravparte formigis Okcidentan 
Civilizon. 

La maniero prezenti ilin estas brava kaj 
sensindetena. Parolante pri Fransisko 
Franko, ekzemple, li komencas dirante, 
ke Estas nur unu hispano pri kiu oni 
povas certigi, ke tio, kion ajn oni skribas 
pri li, ne plaĉos al plimulto da legan- 


toj: Fransisko Franko. Li same priskribas 
Dolores Ibarruri, plej konata kiel La pa- 
sionaria (la pasiula), sed li ankaŭ krom- 
nomas ŝin La Karmen de Stalino. 
Originala trajto estas, ke ĉiu biografiito 
ricevas kromnomon en tiu ĉi verko. Tiu 
de Franko, ekzem- 
ple, estas la en- 
tombigisto de li- 
beralismo, tiu de 
Ibn Hazm de 
Kordovo estas la 
Kihoto kolera de 
Al-Andalus, Igna- 
cio Sanchez Me- 
jias, la taŭristo de 
la jaro 27-a, San- 
tiago Ramon y 
Cajal, la volo scii, 
Clara Campoa- 
mor, unu virino, 
unu voĉdono. 

Sokis min pleje 
legi pri Arganto- 
nio, mita reĝo de 
Tartessos (la unua 
reĝlando en Iberia 
Duoninsulo, kiu 
disvastiĝis tra du- 
ono de nunaj Hispanio kaj Portugalio, de 
la Atlantiko al Mediteraneo) antaŭ 3 000 
jaroj. Aliaj mirindaj hispanoj de tiu ĉi 
libro priskribitaj estas Viriato, Sertorio, 
Toda Aznar, Borrell II, Al-Mutamid, 
Carlos IV, Juan Martin, Antonia 
Merce..., krom la famaj Felipe IV, 
Kristoforo Kolombo, Hernan Cortes, Isa- 
bel la Katolika..., kaj tiel plu ĝis 100-a 


Federico 

biografio, Miguel Angel Blanco, fie 
mortigita de naciistoj. 

Tiu ĉi libro estas brava deklaracio de 
hispano, kiu diras, ke li ne scias kiel 
klarigi sin sen Hispanio. Mi ankaŭ ne 
volas. Mi ne renoncas rakonti kelkajn 
aferojn, kinjn mi scias aŭ kiujn oni 
rakontis al mi, sed mi ne volas konvinki 
pri difinita ideo nacia aŭ libera. Mi 
abomenas ĉiun ideon pri nacio, kiu 
premas individuon, unu aŭ ciujn el ili. 
Pro tio mi nur intencas rakonti pri cent 
vivoj, kies komuna afero estas, ke ili 
kontribuis krei aŭ rekrei Hispanion. 
Kelkaj pasis tra tiu lando, kiun ni no- 
mas nia antaŭ ol oni nomigis ĝin tiel [...] 
Aliaj staris kiel kverkoj, salikoj, poploj 
de la vojo kaj riverflanko. Aliajn faligis 
malklaraj akvegoj aŭ malamoj ĝis la fun- 
do kota. Sed ankaŭ de lafundo enportas 
ilin frue-malfrue, purigitaj sub la suno 
de memoro la Iber, tiu malmova rivero, 
tiu Iberia aŭ Hispanio, kiu portas nin. 
Li poste konkludas, ke En Romo kaj 
Kadiz' estas la fundamento de hispana 
libereco kaj ke se libereco estas lukto 
de memoro kontraŭ forgeso, savi 
memoron estas savi nian liberecon. 



Federiko Ĥimenes Losantos 

Lev Tolstoj, eldonita 
en 1899, estas la lasta el la grandaj 
rusaj romanoj de la 19ajarcento, kaj 
ĝi restas unu el la plej legataj verkoj, 
iam ajn verkitaj en la msa lingvo pro 
la kombino de la romantika intrigo 
kun la ftlozofia, morala kaj etika 
problemaro. Nun la «simpla kaj 
temra historio de Katjuŝa Maslova» 
estas legebla ankau en Esperanto per 
la traduko de Viktor Sapojhnikov. 
«Sezonoj» Jekaterinburg, Ruslan- 
do) eldonis ĝin kiel la sesan volumon 
en la libroserio Rusa literaturo. La 


libro havas 368 paĝojn, fortikan 
bindon kaj belan kromkovrilon de 
Maŝa Baĵenova. 

Aŭtoro: Lev Tolstoj 

Titolo: Resurekto 

Tradukinto: Viktor Sapojhnikov 
Notoj: Aleksander Korĵenkov 

Eldonis: Sezonoj (Ruslando) 

Eldondato: junio 2000 
Paĝokvanto: 368 paĝoj. 

Letero de naciisto 


Ni jus ricevis leteron el 
kataiuno, kiu plendas kontrau la 
uzo de la vorto Espana en nia 
TTT-paĝo. Ni publikigas sian 
leteron kaj la respondon nian. 


Gekaraj, 

Ekde mia naskiĝo mi suferis lingvan 
premon kaj imperiismon. Krom mia denaska 
lingvo, mi estis devigata scipovi alian 
dekreskan devigan lingvon. Car mia 
dekreska lingvo tute ne estis neŭtrala, oni ne 
nur devigis min scipovi alian lingvon sed 
ankaŭ alian fremdan kulturon. 

Ja por mi estis ŝoke ke, trapaŝinte 
landlimon, montrinte la paŝporton kaj irinte 
en supozitan fremdan landon, mi trovis 
homojn kiel mi, kiuj ne nur parolis mian 
lingvon sed kiuj ankaŭ havis mian saman 
kulturon. Kaj male, iam mi devis iri 
militservi al iu armeo (kiu iatempe estis 
nialande la malamika sed kiu nun estas la 
amika armeo) en iu loko kiu supozeble temis 
pri mia sama lando kaj tie mi spertis ke 
homoj estis tute malsamaj, ties kulturo estis 
fremda kaj ties lingvo estis tiu kiun mi devis 
scipovi perforte. Krome neniu scipovis mian 
lingvon; tiel do mi pensis: "se oni devigis 
min lemi ilian ĉar laŭdire dulingvismo estas 
bona, kial diable ili fajfas pri tiu mia?" 

Oni povas supozi ke, post tiaj spertoj mi trovis ke 
Esperanto estus perfekta solvo al tiuj premoj, kaj 
tiel mi komprenis la ideon. Estus mirinde se oni havus 
tutmondan komunikilon. Tiamaniere kastilianoj 1 ne 
necesus preme surmetigi ilian lingvon tie kie ia armeo 
suksesis sinaltrudi. Eĉ ĝi solvus la tutmondan lingvan 
imperiismon kaj senkulturigon. Tre bona solvo, 
ĉu ne? Neniesa lingvo por interkompreniĝo de 

'Tio eble signifas kastelano (k.f. KelS 3 1 , Kastilia, 
la lingvo kiu neniam ekzistis). 


ĉiuj, jen la kialo de Esperanto. 

Tiel do, mi iĝis esperantisto pro memsperto de 
lingva imperiismo kaj senkulturigo. 

Dum mia esperantumado mi konis ĉieajnajn 
esperantistojn kiuj eniris en la movadon pro diversaj 
kialoj, tamen la plimulto homfratecaj. 

Neniam mi konsentis la landlimojn, almenaŭ la 
nunajn. Mi ja klarigis ke mi trovis katalunojn 
eksterŝtate kaj nekatalunoj enŝtate. Do se iam estas 
necese dividi la mondon pro kultura asociemo kaj 
pro aliaj kialoj mi komprenas ke laŭ esperantisma 
vidpunkto ĝi estuje lingvioj. 

Mi miris kiam mi vidis vian TTT-ejon. Neniam mi 
imagintus ke esperantisto povintus agi tiel aĉe. 

Komence ŝokas vidi la vorton Espana kiu 
mezepoke havis geografian signifon sed kiu post la 
faŝisma periodo memorigas kelkajn suferintojn je 
post-vorto d eArriba. Kvankam Espana estas nomo 
de ŝtato ne estas nomo de lingvio. Eĉ la mapo mem 
kiun vi publikigas sur tiu TTT-ejo temas pri 
plurlingva ujo kie unu el ĝiaj lingvoj surpremis ĉiujn 
aliajn ekzistantajn (eĉ malaperigis kelkajn) se necese 
per la forto de armiloj. 

Krome, la plej granda parto de mia lingvio estas en 
via mapo; do almenaŭ vi povintus informi la leganton 
pri la ekzisto de kataluna Esperanto-movado kiu 
fakte estas sufiĉe grava kaj kvalita, sed vi tute fajfas 
informi pri ĝia ekzisto. 

Kaj ja indignas la aferon ke en viaj diskut-listoj vi 
nur akceptas, krom Esperanton, la anglan kaj la 
kastilian. 

Mi legis en via TTT-ejo Somos esperantistas por- 
que somos, antes que nada, espanoles 2 . Sciu ke 
kelkaj el ni estas esperantistoj ĉar antaŭ ol ĉio ni es- 
tas katalunoj sed oni devigis nin esti hispanoj per la 
forto de la armiloj. 

Al abrazar el Esperanto, lo que estamos hacien- 
do en realidad es defender nuestro idioma de la 

lengua del Imperio actual 3 . Jen la kialo esti 
esperantisto karaj. Kial vi rigardas la lignereton en 
la okulo de via frato, kaj ne pripensas la trabon en 
via okulo? 

Via, 

'fcjatcilurtcŭ.ta 

2 Ni estas esperantistoj pro tio, ke ni estas, antaŭ ĉio, hispanoj. 

3 Ĉirkaŭbrakumante Esperanton, tio, kion ni vere faras estas defendi 
nian lingvon el tiu de la nuna imperio. 

Responde al naciisto 

Estimata Katalunisto! 

Interesa estis via mesaĝo. Mi vidas, ke vi 
havas etan pensmanieron. Ce ni oni diras, ke 
la branĉoj ne lasas vin vidi la arbaron, kaj 
pro tio mi havas nenion diri al vi. Nur konsili, 
ke vi eliru vian arbaron. 

Vi diras, ke: 

«Al abrazar el Esperanto, lo que estamos 
haciendo en realidad es defender nuestro 
idioma de la lengua del imperio actual». Jen 
la kialo esti esperantisto karaj. Kial vi 
rigardas la lignereton en la okulo de via 
frato, kaj ne pripensas la trabon en via 
okulo? 

Mi vidas nenion en la okulo de mia «frato». 
Fakte, mi ne havas fraton. La tiel nomitaj 
«naciismoj» estas nur aro da mensogoj kaj 
misfaroj por ke kelkaj demagogoj ekhavu 
kelke da povo kontraŭ la ĝenerala bonfarto 
de siaj najbaroj. Mi, honeste, tute ne 
komprenas kion ajn diable naciisto faras -aŭ 
povas fari- en movado tiel sindona kiel 
esperantismo. Zamenhof mem diris iam, ke 
«tiu naciismo de grandaj nacioj estas 
maljusta. Tiu de malgrandaj nacioj estas, 
ankaŭ, malprudenta». Oni povas diri, ke tiu 
naciismo de hispanoj estas maljusta, sed tiu 
de katalunoj estas, aldone, perfida. Vi tute 
eraris direktante viajn venenajn sagetojn de 
naciismo al sennaciulo. 

Kiam ni diras, ke ni estas «espanoles», ni 
ne diras, ke ni estas «castellanos». Se vi diras, 
ke la nekatalunoj, nevaskoj kaj negalegoj 
estas kastelanoj, vi ofendas nin senbezone. 
Nur por aserti, ke vi katalunoj estas tiel gravaj 
kiel la nevemakulanaro. Se vi apartigas vin 
de la cetero da hispanoj, vi suferos solaj. Eble 
vi scias pri tio, kion «espanol» vere signifas: 
fakte la vorto estas provensala -tio estas, 
kataluna, laŭ vi-, kaj origine ĝi signifis «tiu, 
kiu loĝas preter la Pirineoj». Vi opinias, ke 

Katalunio iam estis sendependa nacio, 
subpremata de fia imperio, Hispanio. Fakte 
Katalunio neniam estis sendependa, kaj en 
tiuj senbrilaj tempoj de Mezepoko ekzistis 
sendependaj tiel nomitaj nobeluloj, kiuj 
militis unu kontraŭ la aliaj nome de religio 
aŭ pro alia persona profito. Ili fondis 
regnolandojn, kiujn ili nomis Kastiljo, Leono, 
Aragono, kaj tiel plu. Mi ne memoras, ke iam 
ekzistis tia sendependa lando, Katalunio. Eĉ 
en tiuj sendependaj landetoj menciitaj, la 
loĝantoj ne estis liberaj, sed ili estis posedaĵoj 
de la koncerna nobelulo. Laŭ historio, la 
unuan fojon, kiam katalunoj estis liberaj 
(tamen pro tio, ke ili estas hispanoj), estis 
dum la Respubliko Hispana. Laŭ vi, pro tio, 
ke ĝi estis hispana, ĝi devis esti faŝista, sed 
kompreneble Respubliko estas la antipodo de 
faŝismo, eĉ se vin oni devigas kredi male. 

Lingvo estis tiu kiun mi devis scipovi 
perforte. Kroine neniu scipovis mian lingvon; 
tiel do mi pensis: «se oni devigis min lerni 
ilian ĉar laŭdire dulingvismo estas bona, 
kial diable ili fajfas pri tiu mia?» 

Car dulingvismo estas perdo da tempo. 
Lingvoj estas praktikaj rimedoj por interkom- 
preniĝo, ne sanktaj standardoj por defendi la 
«nacian identecon». Katalunoj povas studi 
katalunan aŭ iun ajn alian lingvon, kiun ili 
volas, sed intenci, ke la ceteraj hispanoj lernu 
la katalunan estas simpla faŝismo. Ekzistas 
multaj katalunoj, kiuj ne volas lerni la 
katalunan, sed la ceteraj katalunoj faŝisme 
perfortas ilin lerni tiun lingvon. 

Neniam mi konsentis la landlimojn, 
almenaŭ la nunajn. Mi ja klarigis ke mi trovis 
katalunojn eksterŝtate kaj nekatalunoj 
enŝtate. Do se iam estas necese dividi la 
mondon pro kultura asociemo kaj pro aliaj 
kialoj mi komprenas ke laŭ espercintisma 
vidpunkto ĝi estu je lingvioj. 

La mondo estas jam sufiĉe dividita. La mon- 
do bezonas integriĝon. Kaj tiu sinteno, kiun 
vi havas, tiu paranoja sinteno (pro tio, ke vi 
ĉie vidas imperiismon, kiu perfortas vin fari 

aĉajn aferojn, kiel lemi la lingvon de la tuta 
hispanaro -kiu inkluzivas la tutan 
katalunaron, eĉ se vi ne volas-), tiu sinteno 
apartigas la mondon, kreas konflikton, kaj 
kaŭzas militon fine. Estas danĝera tiu sinteno, 
ĉar ĝin havis multaj jugoslavoj, kaj ili nun 
estas ses diversaj nacioj, kiuj batalas unu la 
alian, kelkaj milite. Hispanio havas propran 
kulturon kaj vivovojon de antaŭ pli ol mil 
jaroj, kaj pro tio tiuj sencerbuloj kiuj aĉe 
mensogas kaj agas kontraŭ siaj najbaroj 
ankoraŭ ne sukcesis militigi la landon. Sed 
ili klopodas. 

Mi miris kiam mi vidis vian TTT-ejon. 
Neniam mi imagintus ke esperantisto 
povintus agi tiel aĉe. 

Vi povintus agi male, kaj krei similan TTT- 
paĝon, informante pri Esperanto kaj 
Katalunio. Sed eble estas pli amuze kritiki 
ol agi... 

Komence ŝokas vidi la vorton «Espana» kiu 
mezepoke havis geografian signifon sed kiu 
post la faŝisma periodo memorigas kelkajn 
suferintojn je post-vorto de «Arriba». 
Kvankam «Espana» estas nomo de ŝtato ne 
estas nomo de lingvio. 


informi la leganton pri la ekzisto de kataluna 
Esperanto-movado kiu fakte estas sufiĉe 
grava kaj k\’alita, sed vi tute fcijfas informi 
pri ĝia ekzisto. 

Lingvio ne ekzistas. Ekzistas nacioj, 
ekzistas landoj, ekzistas eĉ patrioj, sed 
lingvioj estas elpensaĵo de iu tempoperdulo, 
kiu sopiras al mondo de 3000 sendependaj 
landoj. Nun estas tro da milito kun nur 200 
landoj. Multobligi la nombron da landoj 
multobligus la nombron da militoj. Sed 
kompreni tiujn evidentaĵojn estas tro por 
naciisto, kiu verŝajne konfuzas la nociojn 
nacio, patrio kaj kulturo. 

Kaj ja idignas la aferon ke en viaj diskut- 
listoj vi nur akceptas, krom Esperanton, la 
anglan kaj la kastilian. 

Tiuj estas la lingvoj por diskonigi 
Esperanton. Mi ankaŭ uzus la rusan, la hinan 
kaj la araban por efike fari tion, sed 
bedaŭrinde mi ne regas ilin. Uzi lokan 
lingvon por paroli al hispano estas perdo de 
tempo. Politika korekteco kaj ŝovinismo es- 
tas regresiloj, kaj tute ne favoras 
interkomprenigon, kiu estas la veran senton 
kaj sencon de Esperanto. 


Vin kaptis faŝistoj pri tio, ke vi opinias, ke 
Espana apartenas nur al faŝistoj. Feliĉe, 
hispanoj nun komprenas, ke Hispanio 
estas ni ĉiuj. Eĉ vi katalunoj, kiuj ne 
volas esti hispanoj. 

Eĉ la mapo mem kiun vi publikigas 
sur tiu TTT-ejo temas pri plurlingva 
ujo kie unu el ĝiaj Iing\’oj subpremis 
ĉiujn aliajn ekzistantajn (eĉ 
malaperigis kelkajyi) se necese per la 
forto de armiloj. 

Vi erare asertas, ke Hispanio iam konkeris 
Katalunion, same kiel ĝi konkeris 
Amerikon... Mi konsilas al vi, ke vi studu 
pri historio de via lando. 


Vi povas krei TTT-paĝon, kiu diskonigos 
Esperanton en la kataluna, se vi volas. Se vi 
bezonas materialon, vi 
povas uzi parton de 
Esperanto Espafia, 
kondiĉe ke vi agnoskas la 
koncernajn aŭtorojn. 

Mi ne insultos al vi dirante, 
ke via eta menso malpermesas 
al vi pensi monde. Mi ankaŭ ne 
insultos al vi, dirante, ke vi es- 
tas imperiisto, kiu volas 
subpremi Valensjon kaj Balearojn. Mi simple fajfas 
pri kontraŭimperiisma sinteno. Gi estas tiel danĝera 
kiel tiu imperiisma, kaj ofte pli malkonvena. 

Sennacie salutas vin. 



Krome, la plej granda parto de mia lingvio 
estas eti via mapo; do almenaŭ vi povintus 

Pli ol eble vi iam trovis la revuon 
Litova Stelo. Dum la pasinta Universala 
Kongreso ni trovis ties helpantinon pri 
redakto, Dalia Pileekiene. Si parolis al 
ni pri la magazino kaj vivo litova. 

1 Kia estas la sekreto de la sukceso de 

Litova Stelo? 

Kompare al la aliaj revuoj kaj gazetoj, 
la enhavo estas sufiĉe inda kaj nuntempa, 
kaj ĝi ampleksas diversajn materialojn 
laŭ la enhavo. Ankaŭ, de la jaro 1931 ĝi 
eldoniĝis seninterrompe, kio estas gra- 
va afero. 

2 Oni diras, ke estas granda la korupto 
en Litovio. Cu tio estas vera? 

Jes. Gi plejparte tuŝas ŝtatan 
entreprenojn, ŝtatajn oficistojn kaj ankaŭ 
policon, sistemon de klerigado kaj 
edukado. Tamen Litovio ne estas 
escepto: same okazas en ĉiuj aliaj ŝtatoj. 

3 Kiaj estas riĉajoj el via lando? 
Nuntempe intelekta cerbo. Dum la 

lastaj 3-4jaroj estis danĝera tendenco ĉe 
niaj intelektuloj eliri el Litovio. Ilin 
aĉetas aliaj landoj, kiel Germanio aŭ 
Usono. Ili alte taksas tiun homan 
kvaliton. Litovio estas kruco de ĉefaj 
vojoj inter multaj landoj. Pro tio ĝi estas 
ege oportuna inda loko por turismo. 
Ankaŭ nia industrio nun komencas 
evolui. 


9UT0VA e 
STELO ~ 


4 Oni kredas, ke la 
prezoj estas altaj 
kaj la salajroj 
malaltaj. Kiom 
gajnas, ekzemple, 
licea instruisto? 

Jes. Tamen oni devas 
koni alion por kompa- 
ri. Litovio nun estas en 
ekonomia kavo. Niaj politikistoj diras, ke 
Litovio jam komencas grimpi el tiu kavo, sed 
laŭ mi tio estas nur politika ludo antaŭ baloto. 



Instruisto gajnas ĝenerale de $150 al $200 
monate, kaj loĝigo por normala familio kostas 
$70 al $ 1 00. Por manĝi kvar-membra familio 
bezonas almenaŭ $250. Do edzino devas 
labori. 


5 Kiel Jartas la litova esperanta 
movado? 

La Esperanto Movado estas sufiĉe vigla, 
altniveia, gaja kaj entuziasma. Oni kalkulas, 
ke estas ĉirkaŭ 10 000 geesperantistoj en 
Litovio. Tuta loĝantaro estas 3 520 000. 
Aktivaj membroj varias laŭ la cirkonstancaro. 
Estas ili de 1000 ĝis 3000. 

En mia urbo Kaunas aktive funkcias eĉ 
tri kluboj: junulara, katolika kaj 
«merkreda»: geanoj renkontiĝas ciu- 
semajne. Litovaj gesamideanoj havas 
ĉiu-jaran tradician aranĝon - Zamenhof 
tagoj (meze de decembro), kiun parto- 
prenas ne nur gelitovoj, sed ankaŭ poloj, 
latvoj, rusoj, svedoj, k.t.p. E-movado 
aktivas ankaŭ en aliaj urboj: en Vilnius, 
Klaipeda, Siauliai, Panevezxys. aŭ- vice 
en tri Baltaj landoj (Litovio, Latvio kaj 
Estonio) okazas someraj Baltaj E-Tagoj. 
Ĉi- somere verdulojn gastigis Estonio, 
sekvontsomere mi invitas ĉiujn en 
Litovio (pliajn informojn oni trovos en 
«Litova Stelo» kaj en aliaj E- eldonaĵoj). 

Ekonomia sinklarigo de terurismo 


Oni kutime diras, ke teruristoj estas fiaj 
homoj, ke ili ne pensas, ke ili sencele 
mortpafas inocentojn, kaj tiel plu. Oni 
protestas, oni manifestacias, oni 
kondamnas, kaj oni bedaŭras, ke 
teruristaj agoj restas senpunataj. Kion oni 
povas fari? 

Moralaj kodoj estas tre glitemaj, pro tio, 
ke ekzistas multaj kaj diversaj. Oni povas 
ankaŭ aĉeti sian konsciencon, kaj 
konkludi, ekzemple, ke la centra ŝtato - 
pro tio ke centra, ĝi fias- kulpas, ĉar ĝi 
ne agnoskas la rajton teruristoj 
sendependigi sian landpeceton. Simile, 
eble nur virino kulpas, kiam perfortinto 
murdas ŝin pro tio, ke ŝi ne konsentis 
esti seksperfortata... 

Sed mi fajfas pri moralaj kodoj, ĉar 
neniu el ili helpas min kompreni pri tiu 
terurista fenomeno. Eble psikologio 
infana helpus pli: mi ne havas ludilon, 
sekve mi ploras kaj krias..., sed ne, mi 
ne punos la leganton per ekskurso en 
psikologian fakon, kiun mi ne regas. Mi 
koncentriĝu sur alia kampo, kiun mi 
ankaŭ ne regas, sed kiun mi suferas: 
ekonomio. 

E1 amatora vidpunkto, mi vidas, ke 
kiam oni starigas negocon, oni devas 
investi pri iloj kaj homforto por produkti 
varon, kies vendado donos al negocisto 
monon, po kvanto multe pli granda ol 
tiu investita. Se la varon oni ne aĉetas, 
aŭ la aĉetantoj senmoniĝas, la negoco 
bankrotas kaj la negocisto devas serĉi 
alian okupon, aŭ iri en malliberejon... 

Bone, ni konsideru terurismo el negoca 
vidpunkto. 

Paĝo 20 


Ni konsideru, ekzemple, tiu hispana orga- 
nizo, ETA (Eŭsko Ta Alkartasuna, libereco 
por Vaskio, se mi ne eraras). Kio estas ETA? 
E1 ekstera vidpunkto, ĝi estas aro da homoj, 
kiuj metas bombojn en diversajn lokojn, 
murdas homojn selektitajn, kaj postulas, ke 
vaskaj entreprenistoj pagu al ili impoŝton 
revolucian. Por ke ili pagu, ili uzas potencan 
reklamilon: timo. Do, se ni ne konsideras, ke 
tiom da murdoj kaj bombado, estas alio ol 
investo en negoco, oni ĉesas vidi en tiuj fiaj 
agoj sencelaĵon. Timo esti murdata aŭ 
homrabata ja ebligas, ke ili pagas. Polico 
konsilas ne pagu, sed kompreneble ĝi ne 
povas garantii personan sekurecon al ĉiuj 
minacitoj, do eble multaj pagas. Kiuj pagas? 
Tio, kompreneble, estas tre malfacile sciebla. 
Sed ni scias, ke tiuj, kiuj ne pagas, havas 
problemon. E1 tio ni povas eltiri la konkludon, 
ke tiuj, kiuj ne havas problemojn, pagas. 

La negoco estas fmktodona. Dum la 20-aj 
jaroj, kiam Seka Leĝo malpermesis disvendi 
alkoholaĵojn en Usono, mafiistoj disvendis 
tre malaltkvalitajn alkoholaĵojn tre 
multekoste. Kiam finfine la koncernaj ŝtatoj 
permesis disvendon da alkoholaĵo, la 
kondiĉoj nepraj por tiu negoco kolapsis, kaj 
ne plu la krimuloj povis riĉiĝi. 

La problemo pri terurismo ne estas tiel 
facile solvebla: kiel oni malebligas la 
kondiĉojn, por ke ili riĉiĝu sen akcepti iliajn 
postulojn? Unue, ili volas sendependiĝon - 
aŭ almenaŭ tiel ili diras. Se tio estus ilia celo, 
lia procezo estas turpa: pli utilus konvinki la 
tutan civitanaron sian, ke oni balotu por 
sendependismaj partioj, kiuj postulus en 
madrida parlamento la sendependon por 
Vaskolando. Sed se oni konsideras, ke mono 
estas la nura celo, la procezo efikas, ĉar ili 
havas monon el la revolucia impoŝto. Kiom 
da mono donus la leganto, por ke oni ne 
forrabu sian edzinon, filon, aŭ lin mem? Tie 

kuŝas la ŝlosilo por kompreni terurismon, laŭ 
mia kompreno. 

Nu, kion fari por haltigi ilin? Ke iu ajn homo riĉiĝu 
ne ĝenas la civitanaron, kompreneble, sed se la 
maniero riĉiĝi estas sendiskriminacia mortpafado, oni 
devas fari ion por haltigi ilin. La kriterio, per kiu ili 
selektas viktimojn estas tre mallarĝa: malnaciisto ja 
kandidatiĝas, eĉ simpla nenaciisto. Kion povas fari 
tiu granda amaso da civitanoj senkulpaj por malebligi 
terurisman agadon? Se mia analizo pravas, la nura 
solvo estas malebligi al komercistoj kaj negocistoj 
pagi la impoŝton, aŭ almenaŭ ĝeni tion plej multe 
kiel eble. Ni ne aĉetu varojn produktitaj de tiuj 
entreprenoj, kiuj laŭ nia scio suspektindas pagi la 
revolucian impoŝton. Launiverso de tiuj entreprenoj 
estas sufiĉe malgranda: tiuj vaskaj. Oni povas 
argumenti, ke rnultaj inocentaj laboristoj povas perdi 
sian postenon, sed ne necesas esti senkruelulo por 
kompreni, ke pli domaĝas, ke senkulpuloj perdas sian 
vivon, kiel hieraŭ okazis al konsilanto malaga Jose 
Maria Martin Carpena. Ĉe kapitalismo oni povas kaj 
rajtas elekti, kiujn varojn oni volas aĉeti. Kutime ni 
elektas tiujn plejaltkvalitajn aŭ tiujn plejmalmulte- 
kostajn. Kiam parto de la pago estas makulota per 
sango, tiu varo estas tro altkosta. Ni konsideru pri 
kiu firmaoj pagas revolucian impoŝton, kaj ni 
bojkotu ilin. Tiuj firmaoj ne rajtas ekzisti. 

r ha6el /tieveda 

Kiaj solvoj? 

1 Se la estraro ne partoprenas en la universalaj kongresoj, ĝi devas elekti reprezentanton de la asocio en la 

ĝenerala asambleo. 

2 En la numero de januaro de la bulteno devas aperi la raporto, budĝeto kaj proponoj de la estraro. 

3 Per Interreto la estraro povas interkonsenti kun la naturista asocio pri eventoj naturistaj. Tio signifas, ke la 

inoanoj partoprenos en la natur-asocio de la lando, kie okazas la Unviersala Kongreso, almenaŭ dum ĝi 
daŭras. 

4 Mi ne scias, kiom da inoanoj estas, kaj ĉu ili volas agi por la asocio. 

Mi scias, ke la nudmovado ne estas tre forta en multaj landoj, kaj ankaŭ en la esperanta movado. Pro tio, mi 
ne trovas inteligente disigi la movadon nudisman. 

Mi kredas, ke estas bona ideo havi propran spacon en orienta lando de Eŭropo. Se ni aĉetas terpecon por 
praktiki nudismon, la prezo estas alta. Sed ni inoeanoj povas aĉeti terpecon en lando, kie ties prezo estas 
malalta. La Domo de Nudismo kaj Esperanto devas esti Domo por disvastigi la naturisman kulturon, nome la 
vegetaranismon, naturkuracadon, nudismon kaj la lingvon Esperanton. Tamen, la Domo de Nudismo kaj 
Esperanto ne nur devas malfermiĝi al viroj kaj virinoj, kiuj estas kaj vegetaranaj kaj nudismaj kaj 
naturkuracadismaj kaj esperantismaj. Gi ankaŭ devas malfermiĝi al homoj kiuj estas almenaŭ aŭ vegetaranoj, 
aŭ nudsimaj, aŭ naturkurcadamikaj, aŭ esperantismaj ! 

Kiel oni aĉetas la terpecon? Laŭ mia informo, estas en Pollando grupo da samideanoj, kiuj apogas tiun 
ideon. Ili povas elekti la terpecon, krei la asocion, kaj proponi al INOE la monsumon, kiun ili bezonas. Kie ni 
trovos la monon? En nia jarkotizo, kiu estas malalta, oni povas aldoni apartan kategorion, ekzemple: flnanc 

aĉetadon. '%<vnzci* de ia PeĤa 


Fiaskis INOE en UK de 
Tel Avivo 

Kiam mi aliĝis al INOE mi estis tie ĝoje: fmfine 
havis asocion kiu estas nudisma kaj esperantista. Mi 
kunlaboris per artikoloj, ĉar mi scias, ke ĉiu bulteno 
havas la saman problemon: ili ne havas sufiĉe da 
materialo por eldoni. 

Mi ankaŭ estas pacienca, ĉar mi scias, ke ne paroli 
pri problemoj, kiujn oni havas, ne signifas nepre ke 
oni kunsentas pri proponataj solvoj. 

Kio okazas en INOE? 

Okazas, ke INOE havas bonan bultenon, kies 
papero estas altkvalita kaj kies fotoj estas bonaj. 
Okazas, ke INOE fiaskas en la Universalaj Kongresoj. 
Kial? La respondo estas facila: la estraro ne aperas 
en la Universalaj Kongresoj. Okazis tio en la 
Universala Kongreso de Valensjo en 1993: ne venis 
la prezidanto, kaj ankaŭ ne venis la sekretario kaj la 
kasisto. Okazis ĝi denove en Montpeljero: neniu 
estrarano partoprenis. Ankaŭ en Tel Avivo, ĉi jare, 
denove okazis tio. Ekzistas leĝa problemo: se estraro 
ne venas, ne ekzistas asembleo, kiu povas eventuale 
aprobi la raporton de la budĝeto (kun elspezoj kaj 
enspezoj, kaj propono de nova jarkotizo) de la estraro. 
Tio signifas, ke ne funkcias la asocio. 

20 jara jubileo de la (t)Raŭma Manifesto 


Antaŭ precize 20 jaroj, la 31-an de julio 
1980 kelkdeko da gejunuloj lanĉis kadre de 
la tiujara IJK en la finna urbo Raŭmo 
dokumenton, poste nomata Raŭman 
Deklaracion. Malgraŭ la klopodoj de la 
iniciatintoj ĝi ne iĝis oficiala dokumento de 
la kongreso, nur tiu de la 106 subskribintoj. 
Motoro de la preparado estis Valerio Ari 
(aliel Giorgio Silfer), la unuaj subskribintoj 
estis Jouko Lindstedt kaj Amri Wandel. La 
Raŭma Manifesto la unuan fojon deklaris pu- 
blike la intencon ŝanĝi la celon de la E- 
movado, provis redifini la koncepton de 
esperantisteco, kaj publike rezignis pri la 
konkurenc-intenco al mondlingvoj kiel la 
angla. 

La Deklaracio longajn jarojn estis sufiĉe 
prisilentata en la tiama organizita intemacia 
movado, sed manpleno de aktivuloj pere de 
Literatura Foiro persiste laboris kaj laboras 
ankaŭ nun por ĝiaj diskonigo kaj realigo. 

Multaj konataj subskribintoj de la 
deklaracio hodiaŭ jam forlimigas sin de tiu 
ideologio, sed la LF-stabo (kaj la lastatempa 
Pakto por E-Civito) konsideras ĝin kiel gvida, 
baza ideologio. 

Laŭ multaj aktivuloj por hodiaŭ la enhavo 
de raŭmismo signife ŝanĝiĝis kaj diferencas 
de la origina, ĝi reprezentas pli-malpli la 
idearon de Silfer. 

Hodiaŭ fare de multaj ĝi estas konsiderata 
kiel konsumisma esperantismo (vi nur ĝuu 
kaj konsumu la E-kulturon, sed ne zorgu pri 
la disvastigo de la lingvo, ne zorgu pri la 
konkurencado al aliaj mondlingvoj, ktp.). Tio 
(kaj la personeco de Silfer ) elvokis tre fortajn 
kontraŭstarojn inter la aktivaj esperantistoj, 
kiuj alternative vidas la vojon je aplikado 
de modernaj organizikaj kaj merkatikaj 
rimedoj por vivteni kaj disvastigi la lingvon. 


En la 80-aj jaroj (en etoso atendanta 
miraklon de la 100-jara jubileo en 1987), en 
periodo de konstanta kresko, kiam la nombro 
de esperantistoj estis plene sufiĉa por vivteni 
multajn diversajn servojn - parto de la originaj 
ideoj estis eĉ pozitivaj, kiuj helpis turni la 
atenton al la grava tasko zorgi ne nur pri la 
ĉiama varbado de novuloj, sed ankauŭ zorgi 
pri la jamaj lingvolemintoj, pri la esperantista 
identeco, pri la utiligo de la lingvo en fakaj 
medioj, pri la neceso flegi la kontakton al la 
jamaj parolantoj. 

La hodiaŭan raŭmismon, la konsumisman 
esperantistecon plejmulto de kleraj aktivuloj 
konsideras ege damaĝa kaj malutila, ja ĝi ne 
subtenas la mobilizon kaj individuan akti- 
vigon de esperantistoj en la diskonigo kaj 
disvastigo de la lingvo. Sen la aktivado de 
esperantistoj mem ja povas okazi nenia 
sukceso. En Esperantio ja ne ekzistas iuj 
eksteraj fortoj, kaj esperantistoj MEM devas 
zorgi pri la sorto de la lingvo kaj movado. Se 
ni mem ne disvastigas la lingvon, neniu faros 
ĝin anstataŭ ni... 

Komence de aŭgusto dediĉe al la 20-a 
datreveno okazos rememora studsemajno en 
KCE, Svisio, ĉefsidejo de raŭmismo, kiun 
partoprenos ankaŭ kelkaj el la iamaj 
subskribintoj de la Manifesto. Krome okaze 
de KEF (Kultura Esperanto-Festivalo) okazos 
ankaŭ ronda tablo en Helsinki, kiun 
partoprenos i.a. Jouko Lindstedt, Sabira 
Stahlberg kaj aliaj. Ankaŭ en la granda so- 
mera kunveno de E-gejunuloj Internacia 
Junulara Semajno, IJS en Hungario estas 
antaŭvidita prelego kaj diskutrondo pri 
raŭmismo okaze de la 20-jara jubileo, kiu 
dividis la movadon. 

SfcitAaŭt 
ce^n.eda&tov.o de Sctetctof 
( foicta: tet-infa) 



La manifesto de Raŭmo 


Ĉi tiu dokumento ricevas la nomon de la 
urbo, en Finnlando, kie oni debatis, okaze 
de la 36a Intemacia Junulara Kongreso (1980 
07 25 / 08 01), la temon «Esperanto en la 
80aj jaroj: celoj kaj metodoj». 

Gi ankoraŭ ne esprimas la oficialan opinion 
de TEJO kiel organizo, sed nur de tiuj, 
individuoj kaj grupoj, kiuj subskribis aŭ 
subskribos ĝin. La originalo de la Manifesto 
troviĝas ĉe FEJO (Finnlanda Esperantista 
Junulara Organizo), kiu akceptas eventualajn 
aliĝojn en skriba formo ĝis 1980 12 31. 

[FEJO, ĉe s-ro B. Holmberg, Arentikuja 1 
B 253, SF-00410 Helsinki 41, Finnlando.] 

1. Krizo de identeco 

La subskribintoj konstatis kontraŭdiron en 
la sinteno de la esperantistaro, kvazaŭ 
konflikton inter idea superegoo kaj egoo: 
nia superegoo igas nin prediki al la aliaj 
homoj pri kelkaj mitoj - la dua lingvo por 
ĉiu / la angla lingvo estas nia malamiko / 
UNO devas adopti Esperanton, ktp - kaj 
laŭdegi la lingvon eĉ neobjektive okaze 
de intervjuo; samtempe, inter ni, ni ĝuas 
kaj aplikas Esperanton laŭ tio kio ĝi 
efektive estas, sendepende de la pracelaj 
sloganoj. Tio ja estas krizo de identeco, 
kaj ni sentas la neceson motivi nian 
esperantistecon per io pli kohera. 

2. Kritiko de praceloj 

Ni kredas ke: 

a. la oficialigo de esperanto estas nek 
verŝajna nek esenca dum la 80aj jaroj - 
oni havu alternativajn celojn; 

b. la faligo de la angla lingvo estas nek 
tasko nek zorgo de la esperantistoj : 
finfine la angla rolas nur kiel 
helplingvo, analoge al la franca 
siatempe (eĉ malpli grave ol iam la 


franca mem); Zamenhof neniam 
proponis al la E-movado kiel celon 
kontraŭstari la francan, ĉar por 
Esperanto li antaŭvidis pli valoran 
alternativan rolon. 

3. Niaj celoj: 

Ni celas disvastigi Esperanton por pli kaj 
pli, iom post iom realigi ĝiajn pozitivajn 
valorojn: 

a. propedeŭtiko por lingvoinstruado; 

b. kontaktoj inter ordinaraj homoj; 

c. kontaktoj sendiskriminaciaj; 

d. novtipa intemacia kulturo. 

Lige kun la lasta valoro, ni emfazas ke 
la serĉado de propra identeco igis nin 
koncepti esperantistecon kvazaŭ la 
aparteno al mem elektita diaspora lingva 
minoritato. La kresko de niaj fortoj kaj la 
aliĝo de novaj homoj estas nepre 
kondiĉitaj de la konsciiĝo pri tiuj ĉi 
valoroj. 

4. La kongresoj kiel vojo al kresko. 

Intemaciaj kongresoj kaj renkontiĝoj estas 
esencaj por la asimiliĝo de homoj al nia 
lingva komunumo: necesas unuflanke 
kongresi pli ofte inter ni, kaj rezervi la 
kunsidadon de gvidorganoj al apartaj 
funkciulaj kunvenoj, laŭ la modelo de la 
TEJO-seminario en Strasburgo (junio 
1980), kaj aliflanke necesas fortigi la uzon 
de E-o kiel laborlingvo en fakaj 
konferencoj intemaciaj, laŭ la modelo de 
la Freinet-instruistoj. 

5. Ni kredas ke la unua jarcento de Esperanto 
pruvis la taŭgecon de la lingvo por esprimi 
ĉion; meze de la 80aj jaroj, komence de la 
dua jarcento, ni devos ekmontri al la 
mondo ke ni kapablas ankaŭ diri ion - ion 
kulture originalan kaj intemacie valoran. 



Kajeroj 


el la Sud 


http:^www.drag©iifire.iiel/~Esperaiito/kajeroj 

LA KVIN TEZOJ DE RAŬMO 

1 . Disvastigi nian lingvon pro tio kio ĝi reale estas, ne pro tio kio ĝi volas, povas aŭ 

devas esti. 

2. La rolo de helplingvo povas sufiĉi por la angla, sed ne por Esperanto. 

3. Pro siaj pozitivaj valoroj Esperanto fariĝis pli ol komunikilo, eĉ arta perilo kaj 

kolektiva identigilo. 

4. La kongresoj restos vojo al kresko (sed ne ununura vojo), se ili plenumos du precizajn 

kondiĉojn. 

5. Ni ĉesu lingvi parolon, ni komencu paroli lingvon. 

La supraj estas provo kondensi la kvin artikolojn de la Manifesto en kvin specifaj 
mesaĝoj. 

Aldone, kio la Manifesto NE estas: 

f. kolektiva anonimajo (unuafoje en niaj kongresoj!); 

g. invito al malaktiviĝo kaj izoliĝo (male, ĝi eksplicite esprimas la celon disvastigi la 
lingvon!); 

h. pure metafora prezento pri la propra identeco (ne la mem elektita diaspora lingva 
minoritato estas kvazaŭa, sed la aparteno al ĝi estas kvazaŭa - la analogio insistas pri 
la aparteno al la subjekto, ne pri la subjekto mem!). 

Aŭtenta kaj plena teksto - plus marĝena komentario (en LF 62, aŭgusto 1980) 

Subskribis ĉi tiun dokumenton, disdonitan en Raŭmo praktike nur dum la lasta tago, 
sesdek unu kongresanoj. La unuaj subskribintoj estas Jouko Lindstedt, Giorgio Silfer, 

Amri Wandel, membroj de la Komisiono por la kongresa rezolucio (la tria estas ankaŭ 
TEJO-estrarano). Inter la ceteraj aliĝoj troviĝas du ĉefredaktoroj: Perla Martinelli kaj 
Dario Besseghini (Kontakto); kaj pluraj estraranoj kaj komitatanoj de TEJO, interalie 
Marianne Bockmann, Borje Holmberg kaj Walter Zelazny. 

Inter la membroj de LF-koop ĝis nun ne menciitaj troviĝas la nomoj Irma Heikkila, 
Herbert Mayer, Barbara Poterucha. Ciuj subskriboj havas individuan valoron, sed la 
Administra Komitato de LF-koop decidis subteni la Manifeston per disvastigo kaj stimulo 
al debato, ĝis eventuala kolektiva aliĝo, pri kiu povas decidi nur la ĝenerala Asembleo. 

